# Pravična kača

V neki revni bajti sta živela oče in sin. Pa postane oče zelo slaboten, reče sinu: » Pojdi v grapo po vodo, ta mi bo pomagala.«

Sin pa si misli, ta voda očetu sigurno ne bo pomagala, a vseeno gre. Očetu prinese vodo še ob pravem času. Oče vodo popije in ozdravi. Kakšno moč mora imeti voda,če jo popijem sedem štenjakov, si misli sin sam pri sebi. Vzame štenjak in ponovno krene v grapo po vodo. Zajame vodo s štenjakom in takoj v tistem trenutku ga piči v nogo kača . To je bila kačja kraljica. Kajti ta voda je bila njena last. Kajti pod to vodo je bilo polno kač in biserov. Ko se sin zbudi, obstane na veliki jasi. Odloči se, da bo šel kar po poti naprej. Najprej vidi tri njive posejane z ovsom in pšenico. Ko hodi že sedem dni, zagleda dvanajst gradov. Naproti mu pride prav tista kača, ki ga je pičila v nogo in mu pravi: » Pozidaj grad pa te bo lakomnost minila.«

Sin se sploh ne zmeni zanjo in gre dalje. Kača ga spet piči v nogo in sin spet pristane na jasi. Tam ga čaka cel kup kač. Kačja kraljica ga vpraša: »Boš zgradil grad?«

Sin odgovori: »Seveda bom.«

Ko sin zgradi grad, ga kača še enkrat piči, a tokrat ga ni bolelo. Ampak je postal dober kralj in pametno je vladal s svojim očetom. Kajti ta kača je vsakega, ki je bil lakomen pičila v nogo, da je postal srečen.

Heidi Vrhovnik